Shalom! Tervetuloa seuraamaan Veahavta et Israel -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Jumala on rakastava mutta myös pyhä.
Koska hän rakastaa pyhyyttä, hänen pitää tuomita maailma.
Ihmisten pitää kysyä itseltään: -
"Mitä Jumalan pitää tehdä voidakseen muuttaa minut?"
Monet eivät halua kysyä sitä itseltään -
eivätkä pyydä muutosta Jumalalta, koska se ei heitä kiinnosta.
Ihmisten välinpitämättömyys tulee tänään esiin Ilmestyskirjassa.
Otetaan nyt sieltä esille luku 9.
Olemme tutkimassa pasuunansoiton tuomioita.
Jäljellä on vielä kolme pasuunaa. Ilm. 9:1: -
"Ja viides enkeli puhalsi pasunaan; niin minä näin tähden..."
Kyseessä on sana, joka viittaa johonkin taivaankappaleeseen.
"...minä näin tähden, taivaasta maan päälle pudonneen, -
ja sille annettiin..."
Tähti ei ole tässä eloton kappale vaan ikään kuin enkeli.
Kyseessä ei niinkään ole Jumalan enkeli vaan vähän muuta.
"...ja sille annettiin syvyyden kaivon avain..."
Kyseessä on muutosvaihe.
Tähän asti Ilmestyskirja on kertonut taivaallisista tapahtumista, -
joilla oli vaikutusta maan päällä.
Tämäkin tapahtuma laskeutuu taivaasta mutta menee syvyyksiin.
Nyt myös syvyyden kaivo eli kadotus alkaa vaikuttaa maan päällä.
"...sille annettiin syvyyden kaivon avain; -
ja se avasi syvyyden kaivon, -
ja kaivosta nousi savu, niinkuin savu suuresta pätsistä, -
ja kaivon savu pimitti auringon ja ilman."
Edellisessä tuomiossa korostettiin pimeyttä.
Tässä tuomiossa korostetaan samaa asiaa.
Maailmaan on tulossa pimeys, -
mutta miksi Jumala sallii tai aiheuttaa sellaisen?
Siksi, että Jumala tahtoo sydämensä pohjasta -
saada aikaan lunastuksen.
Se näkyy Raamatusta jo 2. Mooseksen kirjan luvusta 12.
2. Moos. 12:29:ssä Jumala aloittaa lunastustyönsä -
lyödessään Egyptiä tuomiollaan ja vihallaan -
alkaen bahatsi halaila, keskiyöllä, pimeimmällä hetkellä.
Johanneksen mukaan valo palaa kirkkaimmin pimeydessä.
Jumala tuo pimeyden kadotuksen syvyyksistä maailmaan, -
jotta pimeyden maailmasta erottuisi kirkkaasti Jumalan valo, -
maailman valkeus Messias Jeshua.
Jae 2: "...kaivon savu pimitti auringon ja ilman.
Ja savusta lähti heinäsirkkoja maan päälle..."
Jumala toimii niin, ettei asiasta voi erehtyä.
Kyseessä on hänen toimintansa, jota ei voi selittää luonnonilmiöllä.
Kyseessä on yliluonnollinen tapahtuma.
Jumala sallii nämä asiat, jotta ihmiset muuttaisivat näkökantansa -
ja jotta heille avautuisi yliluonnollinen näkökulma, -
koska yliluonnolliset tapahtumat saavat maailmassa vallan.
"Ja savusta lähti heinäsirkkoja maan päälle, -
ja niille annettiin valta..."
Mitähän heinäsirkat tekevät niille annetulla vallalla?
Vaikka tässä käytetäänkin heinäsirkkaa tarkoittavaa sanaa, -
mutta kyseessä on jokin muu kuin tavallinen heinäsirkka.
Ne nousevat kadotuksen syvyyksistä.
Ne rakastavat tuhoamista ja kivun aiheuttamista.
Koska ihmiset torjuvat Jumalan ja palvelevat pahaa -
eläen pimeydessä, Jumala antaa heidän maistaa -
pimeyden vaikutuksia.
Hehän ovat torjuneen maailman valkeuden, Messias Jeshuan.
"...niille annettiin valta, niin kuin maan skorpioneilla on valta."
Raamatusta näkee, -
että skorpionien pisto on hyvin kivulias.
Muun muassa Vanhassa testamentissa puhutaan skorpioneista.
Sitä tietoa tarvitaan tämän kohdan ymmärtämiseksi.
Jumala näyttää meille synnin, pimeyden -
ja totuuden torjumisen seurauksia. Yksi niistä on kipu.
Jae 4: "...ja niille sanottiin, -
etteivät ne saa vahingoittaa maan ruohoa..."
Aikaa on kulunut siitä, -
kun Jumalan tuomiosta maan ruoho paloi poroksi.
Mutta ruoho ja muut kasvit ovat taas alkaneet kukoistaa.
Tässä puhutaan maan sadosta.
Kun heinäsirkat saapuvat, kuten esim. Jooelin kirjassa kerrotaan, -
ne syövät tieltään kaikki kasvit. Niin kävi myös. 2. Mooseksen kirjassa.
Heinäsirkat olivat yksi vitsaus.
Mutta Ilmestyskirjan heinäsirkat eivät käyttäydy luonnonlakien mukaan.
Ne käyttäytyvät ja näyttävät aivan erilaisilta.
"... niille sanottiin, etteivät ne saa vahingoittaa maan ruohoa -
eikä mitään vihantaa eikä yhtään puuta, -
vaan ainoastaan niitä ihmisiä, -
joilla ei ole Jumalan sinettiä otsassaan."
Näimme Ilm. 7:stä, -
että Jumala vahvisti israelilaisten ainutlaatuisen aseman.
Ilm. 7:ssä Jumala sinetöi heidät -
tai jäännöksen heistä.
Jäännöksen käsite on tärkeä juutalaisista puhuttaessa.
Moni ajattelee asiasta eri tavoin.
Evankelikaalisissa piireissä opetetaan yhä enemmän, -
ettei Israelin maalla tai kansalla ole enää mitään erityismerkitystä.
Mehän olemme nyt uudessa liitossa. Israel kuului vanhaan. Ei niin.
Paavali sanoi, ettei Jumala peru kutsumustaan tai lahjojaan.
Jumala ei muuta mieltään eikä iäksi hylkää kansaansa.
Danielin 70. vuosiviikon jälkimmäisellä puoliskolla -
juutalaisten merkitystä korostetaan.
Messiashan sanoi, -
ettei hän palaa perustamaan valtakuntaansa -
ennen kuin juutalaiset sanovat: baruch haba be'shem Adonai, -
eli "siunattu olkoon hän, joka tulee Herran nimeen".
Silloin Israel on valmis ottamaan Messiaan vastaan.
Ilmestyskirjan tuomioiden on tarkoitus saada muut kansat kääntymään.
Kohdellessaan Israelia ainutlaatuisella tavalla -
Jumala kutsuu heitä muistamaan liittonsa lupauksen siitä, -
että hän näkee Israelin eri tavalla kuin muut kansat.
Ilm. 9:4:n mukaan heinäsirkat saivat vallan vahingoittaa "niitä ihmisiä, -
joilla ei ole Jumalan sinettiä otsassaan.
Ja niille annettiin valta vaivata heitä viisi kuukautta, -
vaan ei tappaa heitä..."
Meidän täytyy ymmärtää Raamatun pohjalta, kuka Jumala on.
Liian usein ihminen muodostaa teologisen käsityksensä -
järkensä avulla. Sellainen on vaarallista.
Jumala toistaa, etteivät hänen ajatuksensa ole -
meidän ajatuksiamme eivätkä hänen tiensä meidän teitämme.
Jos luulet ymmärtäväsi, kuka Jumala on ja mitä hän on tekevä, -
olet erehtynyt.
Jumalaa ei voi ymmärtää eikä tuntea muuten kuin ilmestyksen kautta.
Saamme hänestä ymmärrystä, kun hän valaisee meille Sanaansa.
Mutta omassa varassamme ymmärrämme aina väärin -
Jumalan totuuden, tiet ja tarkoitusperät.
Jumala, joka rakastaa vanhurskautta ja vihaa vääryyttä, -
ilmaisee tässä itseään.
Hän tahtoo ihmisten ymmärtävän synnin seuraukset -
sekä hänen rakkautensa torjumisen seuraukset.
Siitä seuraa tuskaa.
Nämä heinäsirkat eivät tuhoa kasveja vaan käyvät ihmisten kimppuun.
Ne piinaavat heitä viiden kuukauden ajan.
Miksi juuri viisi kuukautta eikä esimerkiksi neljä tai kolme?
Siksi, koska numeroilla on Raamatussa merkitystä.
Luku viisi puhuu keskeneräisyydestä.
Ihmiset kärsivät kovista tuskista, mutta fyysinen kipu ei ole pahinta.
Messiashan sanoi: "Älkää peljätkö niitä, jotka tappavat ruumiin, -
vaan peljätkää häntä, joka voi ruumiin hukuttaa helvettiin, -
jossa palaa tuli ja tulikivi."
Tuollainen opetus ei ole suosittua.
On monia, jotka eivät tahdo opettaa tai lukea sanankohtia, -
joissa puhutaan tuomiosta, vihasta, tulesta tai tulikivestä.
Eivät ne kuulu menneisyyteen. Mehän tutkimme Raamatun viimeistä kirjaa.
Sanassa korostetaan noita asioita, -
koska Jumala tahtoo ihmisten tekevän parannuksen.
Jumala on valmis näin äärimmäisiin keinoihin -
vetääkseen ihmiset luokseen.
Kyseessä ei silti ole vielä Jumalan kuluttava tuomio eikä täysi viha.
Kyseessä on vasta osittainen tuomio. Luku 5 kuvaa keskeneräistä.
"... ja ne vaivasivat, niinkuin vaivaa skorpioni, kun se ihmistä pistää."
Skorpionin pisto on kivulias.
"Ja niinä päivinä [viiden vaikean kuukauden aikana] -
ihmiset etsivät kuolemaa..."
Alkukielen ilmaisu on voimakas: "Heidän sielunsa etsivät."
He eivät silti rukoile, vaan heidän sielunsa etsivät.
"...ihmiset etsivät kuolemaa, eivätkä sitä löydä; -
he haluavat kuolla, mutta kuolema pakenee heitä."
Ilm. 9:7:ssä korostetaan, miten ainutlaatuisista tapahtumista on kyse.
Näin ei ole koskaan ennen tapahtunut. Tieteellä ei ole selitystä.
Historioitsijatkaan eivät kykene näitä tapahtumia tulkitsemaan.
Kyseessä on aivan uusi tulevaisuuden tapahtuma.
Vain Jumala voi saada sellaista aikaan. Jakeesta 7 löytyy perustelu.
Olemme puhuneet siitä, mitä heinäsirkat tekevät.
Nyt kerrotaan, miten kauhistuttavilta ne näyttävät. Jae 7: -
"Ja heinäsirkat olivat sotaan varustettujen hevosten kaltaiset, -
ja niillä oli päässään ikäänkuin seppeleet, kullan näköiset, -
ja niiden kasvot olivat ikään kuin ihmisten kasvot; -
ja niillä oli hiukset niinkuin naisten hiukset, -
ja niiden hampaat olivat niinkuin leijonain hampaat.
Ja niillä oli haarniskat ikään kuin rautahaarniskat, -
ja niiden siipien kohina oli kuin sotavaunujen ryske -
monien hevosten kiitäessä taisteluun."
Käytetty kuvakieli liittyy sodankäyntiin.
Nämä heinäsirkat eivät näytä heinäsirkoilta.
Ne ovat isokokoisia, ja ovat hälyttävän näköisiä.
Ne näyttävät pelottavilta. Sellaisia eivät ihmiset ole ennen nähneet.
Ne ovat kuin toiselta planeetalta tulleita -
saapuessaan kadotuksen kuilusta.
Tapahtuman tarkoitus on kertoa, -
millaista kadotuksessa on.
Miten ihmiset tapahtumaan reagoivat? Monet sanovat: -
että olisi helpompi uskoa, jos Jumala tekisi jotain yliluonnollista.
Silloin he suhtautuisivat hengellisiin asioihin vakavasti.
Mutta näemme jatkossa, että näin ei tapahdukaan.
Raamattua olisi hyvä lukea.
Ehkä luet sitä, mutta se ei vaikuta sinussa muutosta.
Sitä kannattaa lukea Jumalaa etsivällä mielellä.
Odotat Jumalan ilmoittavan itseään.
En puhu nyt ihmeistä vaan siitä, että hän koskettaa sydäntäsi.
On paljon niitä, jotka ovat etsineet Jumalaa Sanan kautta.
Aluksi ei tapahtunut ihmeitä, mutta he tulivat uskoon. Se on ihme.
Jumala ilmoitti itsensä heidän sydämelleen.
He ottivat hänet vastaan. Elämä alkoi muuttua.
Jumala alkoi toimia. Hän teki jopa ihmeitä.
He näkivät Jumalan uskollisuuden.
Nämä heinäsirkat olivat aivan erityisiä.
Ne näyttivät sotaratsuilta. Päässään niillä oli seppeleet.
Niillä oli aivan kuin ihmiskasvot, naisen hiukset ja leijonan hampaat.
Niiden haarniskat näyttivät raudalta.
Niiden siipien kohina kuulosti sotavaunujen ryskeeltä. Jae 10: -
"Ja niillä oli pyrstöt niin kuin skorpioneilla ja pistimet, -
ja niillä oli voima..." tai valta.
Niiden valta ja voima oli peräisin Jumalalta.
Jumala salli niiden -
"vahingoittaa ihmisiä viisi kuukautta."
Jälleen mainitaan luku viisi.
Kyseessä ei ollut tuhoaminen vaan ankara rangaistus ja kuritus.
Jumala toivoi yhä ihmisten tekevän parannuksen.
Syy selviää kohta. Katsotaan jaetta 11: -
"Niillä oli kuninkaanaan syvyyden enkeli..."
En usko, että tässä puhutaan tavallisesta enkelistä -
vaan luultavasti langenneesta enkelistä.
"Niillä oli kuninkaanaan syvyyden enkeli, -
jonka nimi hebreaksi on Abaddon..."
Abaddon tarkoittaa tuhoa.
Sana voi myös tarkoittaa vaaran aiheuttajaa.
"...jonka nimi hebreaksi on Abaddon ja kreikaksi Apollyon."
Molemmat nimet tarkoittavat tuhoa ja vaarallisia aikoja.
Silloin ihmiset menehtyvät. Jae 12: -
"Ensimmäinen 'voi!' on mennyt..."
Luvussa 8 kerrottiin, että voi-huutoja on kolme.
Nyt puhutaan vasta ensimmäisestä.
Vaikka ensimmäinen oli kauhea, toinen on valitettavasti kauheampi.
Kolmas voi-huuto on edelleen muita hirvittävämpi.
Miksi Jumala aiheuttaa tai sallii tällaista?
Siksi, koska Jumala rakastaa vanhurskautta eikä siedä syntiä -
ja koska hän tahtoo ihmisten kääntyvän synneistään.
Luvusta 9 näemme, -
miksi Jumala salli tai aiheutti nämä tapahtumat.
Siksi, että hän kutsuu ihmisiä kääntymään.
Mitä tarvitaan, jotta ihmiset tekisivät parannuksen?
Nämä tapahtumat läpi käyneet ihmiset -
eivät siltikään tee parannusta.
He eivät tahdo muuttua. Mitä muuta Jumala voisi enää tehdä?
Ihmiset tahtovat kuolla, mutta Jumala pitää heidät elossa, -
jotta he ymmärtäisivät päätöstensä merkityksen, -
kun ovat torjuneet Messias Jeshuan, Vapahtajan.
Ihmiset eivät huuda tässä avukseen Vapahtajaa.
He eivät käänny pois synnistä. He tahtoisivat vain kuolla.
Ilmestyskirja tekee selväksi, -
ettei kuolema ole pakokeino.
Monet ajattelevat, että kuolema merkitsee loppua. Ei merkitse.
Kuolemasta alkaa iankaikkisuus.
Ei-uskovien iankaikkisuus alkaa kuolemasta.
Uskovien iankaikkisuus alkaa heti, kun he ottavat ilosanoman vastaan.
Olet ollut tarpeeksi viisas ja nöyrä tunnustaaksesi syntisi -
ja uskoaksesi Messias Jeshuan veren voimaan.
Hän vuodatti verensä ristillä saadakseen aikaan -
iankaikkisen lunastuksen.
Messiaan veren kautta saamme iankaikkisen lunastuksen.
Kun ihminen ottaa Messias Jeshuan vastaan uskon kautta, -
hän ottaa vastaan Jumalan armon.
Kun ihminen ottaa Messiaan vastaan, hänen iankaikkinen elämänsä alkaa.
Hän on saanut iankaikkisen suhteen Jumalaan.
Jumala ei koskaan jätä eikä hylkää meitä.
Johanneksen evankeliumin mukaan -
Jeesuksen poismeno oli hyvä asia, koska hän lähettäisi Pyhän Hengen, -
joka lohduttaa, neuvoo ja osoittaa todeksi synnin -
jotta voimme elää totuudessa kuuliaisina.
Jeshua sanoi: "Menen pois ja valmistan teille sijaa."
Tässä Ilmestyskirjan kohdassa on valtava vastakkainasettelu.
Voimme joko saada osaksemme ikuisen tuskan ja tuomion, -
josta olemme lukeneet viime viikot.
Tai voimme ottaa hänet vastaan ja löytää hänen yhteydessään elämän -
Jumalan valtakunnassa.
Jae 12: "Ensimmäinen 'voi!' on mennyt; katso..."
Sanan "katso" tarkoitus on herättää huomiomme.
Kaikkien kauheuksien jälkeen tämä oli silti vasta ensimmäinen voi-huuto.
Jae 12 jatkuu: -
"...katso, tulee vielä kaksi 'voi!'-huutoa tämän jälkeen."
Jäljellä olevat voi-huudot ovat vielä hirmuisempia kuin ensimmäinen.
Jumalan tuomio ja rangaistukset kasvavat, -
jotta ymmärtäisimme, millaista ikuisuus on ilman Vapahtajaa.
Kuolema ei ole loppu, vaan se on ikuinen, -
koska elämä löytyy vain suhteessa elävään Jumalaan.
Kuolema on ikuista eroa Jumalasta.
Jumala tekee tässä asiat selväksi -
ja ilmoittaa itseään aivan selkeästi.
Mutta miten ihmiset reagoivat? Kyllä he tietävät asiat.
Ongelma on lopunaikoina se, että ihmiset ovat ymmärtämättömiä.
Ymmärtämättömyys ei tarkoita Raamatussa älyn puutetta -
tai typeryyttä -
vaan sitä, että tietää jotain, muttei tee asialle mitään.
Toivon, ettemme olisi ymmärtämättömiä -
vaan niin viisaita, että ottaisimme vastaan Jumalan armon.
Tätä rukoilemme Jeshua nimessä. Aamen.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Suomennos: Annamari Kortelainen